એદમ ગારદે દરરોજ લિપોવા સ્ટ્રીટ આવીને ખુશ થતો હતો. સનદ ધરાવતા બે-બે યહૂદી ઇજનેર કેદીઓ પ્લાઝોવમાં હતા, પરંતુ ડેફના પોતાના નિષ્ણાતો ખરેખર નિપૂણ હતા! એક સવારે ચોકીદાર એદમને લઈને વેલિક્ઝા સ્ટ્રીટમાં થઈને ઝેબ્લોસી તરફ જઈ રહ્યો હતો, ત્યારે એક કાળી લિમુઝિન અચાનક ક્યાંકથી આવી ચડી અને એકદમ બ્રેક મારીને તેના પગ પાસે જ ઊભી રહી ગઈ. ચહેરા પર કંઈક અસ્વસ્થતાના ભાવો સાથે કમાન્ડર ગેટે કારમાંથી ઊતર્યો.